CELEX: 62014TN0679
Language: da
Date: 2014-09-19 00:00:00
Title: Sag T-679/14: Sag anlagt den 19. september 2014 — Teva UK m.fl. mod Kommissionen

17.11.2014   
            
            
               DA
            
            
               Den Europæiske Unions Tidende
            
            
               C 409/54
            
         Sag anlagt den 19. september 2014 — Teva UK m.fl. mod Kommissionen
   (Sag T-679/14)
   2014/C 409/74
   Processprog: engelsk
   
      Parter
   
   
      Sagsøgere: Teva UK Ltd (West Yorkshire, Det Forenede Kongerige), Teva Pharmaceuticals Europe BV (Utrecht, Nederlandene) og Teva Pharmaceutical Industries Ltd (Jerusalem, Israel) (ved advokaterne D. Tayar og A. Richard)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Den foreliggende stævning modtages, og sagen antages til realitetsbehandling.
            
         
               —
            
            
               Artikel 3 i afgørelse COMP/AT.39612 »Perindopril (Servier)« af 9. juli 2014 annulleres, for så vidt som den fastslår, at Teva UK limited, Teva Pharmaceuticals Europe B.V. og Teva Pharmaceutical Industries Limited har tilsidesat traktatens artikel 101.
            
         
               —
            
            
               Den bøde, som Teva UK limited, Teva Pharmaceuticals Europe B.V. og Teva Pharmaceutical Industries Limited er blevet pålagt i artikel 7 i afgørelse COMP/AT.39612 »Perindopril (Servier)« af 9. juli 2014, ophæves.
            
         
               —
            
            
               Hvis Retten ikke annullerer afgørelsens artikel 3 eller ophæver bøden i sin helhed, nedsættes denne væsentligt.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fire anbringender.
   
               1.
            
            
               Første anbringende om, at Kommissionen har begået en retlig og faktuel fejl ved at anse den aftale, som Teva og Servier indgik den 13. juni 2006 (»aftalen«), for at have et konkurrencebegrænsende formål. Retligt har Kommissionen fejlagtigt anset alle aftaler, der kan begrænse konkurrencen, for at have konkurrencebegrænsende formål, i stedet for kun de aftaler, der på grund af deres karakter med tilstrækkelig klarhed viser, at konkurrencen vil lide skade. Vedrørende de faktiske omstændigheder viste de forhold, der var gældende, da aftalen blev forhandlet, herunder navnlig de reelle risici for krænkelse af intellektuel ejendomsret, som Teva stod overfor, at Teva indgik aftalen for at sikre en rettidig markedsadgang og ikke for at få en tilskyndelse til gengæld for en forsinket adgang.
            
         
               2.
            
            
               Andet anbringende om, at Kommissionen begik en retlig og faktuel fejl ved at anse aftalen for at have en konkurrencebegrænsende virkning, eftersom afgørelsen ikke fremlægger tilstrækkeligt bevis for konkurrencebegrænsning sammenlignet med de relevante kontrafaktiske omstændigheder.
            
         
               3.
            
            
               Tredje anbringende om, at Retten, hvis den måtte finde, at aftalen er omfattet af artikel 101, stk. 1, TEUF, bør fastslå, at Kommissionen ikke i tilstrækkeligt omfang har undersøgt de af sagsøgerne fremlagte argumenter og beviser til støtte for, at aftalen har virkning og opfylder alle betingelserne i artikel 101, stk. 3, TEUF.
            
         
               4.
            
            
               Fjerde anbringende om, at den bøde, som sagsøgerne er blevet pålagt, skal ophæves eller i hvert fald nedsættes væsentligt. For det første tilsidesætter afgørelsen retssikkerhedsprincippet, princippet om ikketilbagevirkende kraft og princippet om berettigede forventninger ved at pålægge Teva en anseelig bøde. For det andet begik Kommissionen en fejl ved at fravige sine retningslinjer for metoder til fastsættelse af bøder og tilsidesatte retssikkerhedsprincippet, princippet om berettiget forventning, proportionalitetsprincippet og ligebehandlingsprincippet ved at pålægge Teva en uforholdsmæssigt stor bøde.
            
         
               5.
            
            
               Femte anbringende om, at Kommissionen begik omfattende proceduremæssige fejl.